armvectores/hy_wikipedia_2023 huggingface dataset:
Սերգեյ Մուրավյով-Ապոստոլ

Սերգեյ Մուրավյով-Ապոստոլ (հոկտեմբերի 9, 1796(1796-10-09), Սանկտ Պետերբուրգ, Ռուսական կայսրություն - հուլիսի 25, 1826(1826-07-25), Պետրոպավլովյան ամրոց, Սանկտ Պետերբուրգ, Ռուսական կայսրություն և Սանկտ Պետերբուրգ, Ռուսական կայսրություն), դեկաբրիստ, փոխգնդապետ։


== Գործունեություն ==
Մասնակցել է 1812 թվականի Հայրենական պատերազմին և ռուս բանակի 1813-1814 թվականների արտասահմանյան արշավանքներին։ Դեկաբրիստների «Փրկության միության» հիմնադիրներից էր, «Բարօրության միության» հիմնական վարչության անդամ։ 1820 թվականին Սեմյոնովյան գնդում ապստամբությունից հետո, որտեղ Մուրավյով-Ապոստոլը վաշտի հրամանատար էր, տեղափոխվել է Չեռնիգովյան հետևակային գունդ։ 1822 թվականից դեկաբրիստների Հարավային ընկերության կազմում էր։ 1825 թվականին Մ․ Բեստուժև-Ռյումինի հետ միավորել է Հարավային և Միացյալ սլավոնների ընկերությունները։ Մուրավյով-Ապոստոլը հայացքներով հանրապետական էր և ճորտատիրության հակառակորդ։ 1823-1825 թվականների ընթացքում առաջադրել է բանակում զինված ապստամբության մի շարք ծրագրեր, հանգել է ցարին սպանելու անհրաժեշտության գաղափարին, հեղափոխական պրոպագանդա է ծավալել զինվորների շրջանում։ 1825 թվականի նոյեմբերին նշանակվել է Հարավային ընկերության 3-րդ տնօրեն, նախապատրաստել ապստամբություն Ռուսաստանի հարավի զորամասերում։ Տեղեկանալով 1825 թվականի դեկտեմբերի 14-ին Պետերբուրգի Սենատի հրապարակում ապստամբության անհաջողության մասին, դեկտեմբերի 29-ին կազմակերպել և գլխավորել է Չեռնիգովյան գնդի ելույթը։ Ծանր վիրավոր գերվել է։ Կախաղան է բարձրացվել ապստամբության ղեկավար դեկաբրիստների հետ։
Դոսբառիոս

Դոսբառիոս(իսպ.՝ Dosbarrios) , քաղաք և համայնք Իսպանիայում, գտնվում է Տոլեդո նահանգում՝ Կաստիլիա և Կաստիլիա-Լա-Մանչա ինքնավար մարզերի կազմում։ Մունիցիպալիտետը մտնում է Մեսա-դե-Օկանիա շրջանում։ Տարածքը զբաղեցնում է 112 կմ²։ Բնայչությունը 2404 մարդ (ըստ 2010 թվականի )։ Քաղաքը վարչական կենտրոնից հեռու է 53 կմ
Քաղաքի հովանավորը համարվում է Խուեստռօ Պադռե Խեսուս Հասառենո, Վիռխել դել Պոսառիո և Պենկրասիոն և սբ․Դոմիտիլան։


== Ժողովրդագրություն ==


== Արտաքին հղումներ ==
պաշտոնական կայք
Ayuntamiento de Dosbarrios
Diputación de Toledo
Բոլշայա Կարպովկա (գյուղ, Լև-Տոլստովսկի շրջան)

Բոլշայա Կարպովկա (ռուս.՝ Большая Карповка), գյուղ Ռուսաստանի Լիպեցկի մարզի Լև-Տոլստովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8956) 1998 FN119

(8956) 1998 FN119, աստերոիդ աստերոիդների հիմնական գոտում։ Հայտնաբերվել է 1998 թվականի մարտի 31-ին ԼԻՆԵԱՐ ծրագրի կողմից Սոկոռոյում։
Միջին հեռավորությունը Արեգակից կազմում է 2,400305 ա. մ., առավելագույնը մոտենում է 1,8195 ա. մ. հեռավորության վրա և հեռանում 2,9811 ա. մ.։ Արեգակի շուրջ մեկ ամբողջական պտույտ է կատարում 1358,31 երկրային օրվա ընթացքում, իր ուղեծրով շարժվելով միջինում 0,265036 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8956) 1998 FN119 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պիկաչու (պոկեմոն)

Պիկաչու (անգլ.՝ Pikachu, ճապ.՝ ピカチュウ), պոկեմոն Նինթենդոյից։ Ունի զարգացման երեք ձև։ Առաջինը Պիչուն է, իսկ երրորդ ձևը Ռաիչուն։ Պիկաչուն մեկն է առավել ճանաչելի և հայտնի պոկեմոններից, քանի որ պաշտոնական թալիսման է Նինթենդոի, իսկ վերջին տարիներին նա դարձել է խորհրդանիշներից մեկը ճապոնական փոփ մշակույթի։
Պոկեմոնների "Rad and Blue" շրջանոմ այս պոկեմոնները ապրում են մարդկային բնակարաններում, անտառներում, տափաստաններում, իսկ երբեմն էլ լեռներում և կղզիներում (վայրի ձևեր)։ Կարող են ապրել նաև էլեկտրակայաններում։
Քանի որ պոկեմոնը պատկանում է էլեկտրական տիպին, նա կարող է իր էներգիան հավաքել մարմնի մեջ, իսկ հզորագույն տեղը համարվում է պոչը։ Պոկեմոնների խաղերում արտահայտնված է այս պոկեմոնների մկան նման հատկությունները։


== Տես նաև ==
Պիչու
Ռաիչու


== Ծանոթագրություններ ==


== Արտաքին հղումներ ==
Պոկեդեքս
Հոմստեդ-ակտ

Հոմստեդ-ակտ (անգլ.՝ Homestead Act, homestead - տնամերձ հողակտոր), հողաբաժինների մասին օրենք՝ ընդունված ԱՄՆ-ում, 1862 թվականի մայիսին, 1861-1865 թվականների քաղաքացիական պատերազմի ժամանակ ժողովրդական զանգվածների և հանրապետական կուսակցության արմատական-դեմոկրատական թևի ճնշման տակ։ Համաձայն հոմստեդ-ակտի, 21 տարին լրացրած ԱՄՆ-ի յուրաքանչյուր քաղաքացի, որ չէր կռվել Հարավի կողմում ընդդեմ Հյուսիսի, կարող էր ստանալ 160 ակր (65 հա) հողակտոր՝ հանրային սեփականության կամ պետական հողերի ֆոնդից, վճարելով 10 դոլլար։ Նորաբնակը, որն սկսում էր մշակել հողն ու շինություններ կառուցել, 5 տարին լրանալուց հետո դառնում էր հողի սեփականատերը (անվճար)։ 
Հոմստեդ-ակտով ԱՄՆ-ում բաժանվեց շուրջ 2 միլիոն հողաբաժին 285 միլիոն ակր (115 միլիոն հա) ընդհանուր տարածությամբ։ Հոմստեդ-ակտի, որը ստրկատերերի դեմ ուղղված միջոցառում էր, ընդունումը նշանավորեց գյուղատնտեսության մեջ կապիտալիզմի զարգացման ֆերմերական ամերիկյան ուղու համազգային հաղթանակը, որն ապահովում էր «...արտադրողական ուժերի ամենաարագ զարգացումը...»։
Արման Շահազիզյան

Արման Հրաչյայի Շահազիզյան (ապրիլի 2, 1975(1975-04-02), Երևան, Հայկական ԽՍՀ, ԽՍՀՄ), հայ նավամոդելիստ։ Միջազգային կարգի սպորտի վարպետ (1999): «Տեխնիկական մոդելավորման հանրապետական կենտրոն» ՊՈԱԿ-ի մարզիչ-մանկավարժ, տեխնիկական գիտությունների թեկնածու։ ՀՀ վաստակավոր մարզիչ (2012)։
Հրաչյա Բաբկենի Շահազիզյանի որդին է, Գայանե Շահազիզյանի եղբայրը։


== Կենսագրություն ==
Արման Շահազիզյանը ծնվել է 1975 թվականի ապրիլի 2-ին, Երևանում։ 1996 թվականին ավարտել է Հայաստանի պետական ճարտարագիտական համալսարանը։
Աշխարհի կրկնակի (1991, 1994) չեմպիոն և վեցակի ռեկորդակիր, ԽՍՀՄ չեմպիոն (1989), Եվրոպայի կրկնակի չեմպիոն, Համաշխարհային գավաթի խաղարկությունների (1997), «Տուր Եվրոպա» մրցաշարի (1988), բազմաթիվ միջազգային մրցումների հաղթող և մրցանակակիր։ 1998 թվականից՝ Տեխնիկական մոդելավորման հանրապետական կենտրոնի մարզիչ-մանկավարժ, 2000 թվականից միաժամանակ՝ Հայաստանի պետական ճարտարագիտական համալսարանի դասախոս։ 2014 թվականին Եվրոպայի առաջնությանը լավագույն մասնակցության և լավագույն արդյունք ցուցաբերելու համար Արման Շահազիզյանին շնորհվել են Վլադիսլավ Սուբոտինի (A3 դասի) և Ռադ Ռադևի (B1 դասի) անվանական «Լավագույն մարզիկ» գավաթները։


== Ծանոթագրություններ ==
Ուորեն շրջան (Ջորջիա)

Անվան այլ կիրառումների համար տե՛ս՝ Ուորեն շրջան (այլ կիրառումներ)Ուորեն շրջան (անգլ.՝ Warren County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 741 կմ² է, բնակչությունը՝ 6.336 մարդ (2010 թ. տվյալներով)։ Շրջկենտրոնն է Ուորենտոն բնակավայրը։ Կազմավորվել է 1793 թ.։
Մոմսկի ուլուս

Մոմսկի ուլուս (ռուս.՝ Момский район, յակուտ.՝ Муома улууһа), մունիցիպալ շրջան Ռուսաստանի Դաշնության Սախա-Յակուտիայի հանրապետությունում։
Ստեղծվել է 1931 թվականին։ Վարչական կենտրոնը՝ Խոնուու։


== Աշխարհագրություն ==
Շրջանի տարածքի մակերեսը կազմում է 101700 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 4383 մարդ։ Բնակչության խտությունը կազմում էր 0,04 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Դուգլաս շրջան (Կանզաս)

Անվան այլ կիրառումների համար տե՛ս՝ Դուգլաս շրջան (այլ կիրառումներ)Դուգլաս շրջան (անգլ.՝ Douglas County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.184 կմ² է, բնակչությունը՝ 99.962 մարդ (2000 թ. տվյալներով)։ Շրջկենտրոնն է Լոուրենս բնակավայրը։ Կազմավորվել է 1855 թ.։
Վուլկան

Վուլկան (լատ.՝ Vulcanus), հին հռոմեական դարբնության և կրակի աստված։ Վուլկանի պաշտամունքը ուղեկցվել է մարդկային զոհաբերություններով։ Վուլկանը Յուպիտերի և Յունոնայի որդին էր։ Նրա կանանցից էին Մայան և Վեներան։ Վուլկանն էր պատրաստում աստվածների ու հերոսների զրահները։ Նրա դարբնոցը գտնվում էր Էտնա հրաբուխի մեջ։ Իրեն օգնական ստեղծել է ոսկե կանանց։
Նա պատրաստել է Յուպիտերի կայծակները։ Ավանդության համաձայն Յուպիտերը նրան գցել է երկնքից։ Վուլկանը կոտրել է ոտքը և կաղացել։
Նույնացվել է հին հունական Հեփեստոսին։


== Տես նաև ==
Վուլկանալիաներ - Վուլկանի պատվին անցկացվող տոնակատարություն
Վուլկանալ - Վուլկանի զոհասեղանը հռոմեական ֆորումում


== Ծանոթագրություններ ==
Հայկական լեռներ

Ղարադաղի կամ Հայկական լեռներ, լեռներ (Պարսկերեն՝ ارسباران {Arasbârân}) լեռնաշղթա Հայկական Լեռնաշխարհի հարավ-արևելքում և Իրանի հյուսիս-արևմուտքում։ Հյուսիսից ողողվում է Արաքսի ջրերով, արևմուտքից սկիզբ են տալիս Մարանդ գետին, հարավ-արևմուտքից սահմանակից են Նոր-Շիրական կամ Միշոուդաղ լեռնային համակարգին, հարավից և արևելքից սահմանափակված են Ահար ու Գառնարած գետերով։ Լեռնաշղթան ընկած է Ուրմիա լճից հյուսիս-արևելք, Արաքսի աջ ափին, այն աղեղնաձև է։ Բարձրագույն կետն է Սուրաջար թեֆեն է (2941 մ․), երկրորդը Հաշտասար լեռն է (2939 մ․) արևելյան մասում։ Հաշտասարից մոտ 25 կմ․ արևմուտք գտնվում է Դրունք-Հայոց լեռնանցքը, որով հնում անցնում էին Հայաստանը Պարսկաստանին կապող ուղիները։ Հաշտասարից մոտ 30 կմ արևելք գտնվում է Դրունք-Կասպից լեռնանցքը, որը հնում կապում էր Վարդանակերտն ու ողջ Փայտակարան աշխարհը Պարսկաստանի հետ։


== Պատմություն ==
Դարեր շարունակ լեռները եղել են հայաբնակ։ Լեռնաշղթան հայ-պարսկական բնական սահմանն էր Երվանդունիների (մ.թ.ա. 570-201), Արտաշեսյանների (մ.թ.ա. 189-1) և Արշակունիների թագավորության (66-428) դարաշրջանում։ Լեռների հյուսիսային փեշերը գտնվում են պատմական Պարսպատունիք երկրամասում որն Արտաշես Ա-ը Փայտակարանի հետ միասին միացրել է Մեծ Հայքին, հարավաշին փեշերը պատկանում էին Պարսկաստանին ։ Վարչական առումով Պարսպատունիքի արևմտյան հատվածը մտնում էր Վասպուրական, իսկ արևելյանը՝ Փայտակարան նահանգների մեջ։ Արշակունիների ժամանակաշրջանում Պարսպատունիքը ևս եղել է Մեծ Հայքի կազմում՝ ստանալով Մարդպետական անվանումը։ 387 թվականի Հայաստանի առաջին բաժանումից որոշ ժամանակ անց Մարզպանական Հայաստանի սահմանն է դառնում Արաքս գետը, և Հայկական լեռները անցնում են Ատրպատականին։ Արաբական տիրապետության ժամանակ Հայկական լեռները կրկին դառնում են Հայաստանի բնական սահմանը. Արմինիա կուսակալության հարավային ուղին Ատրպատականի հետ կապվում էր այստեղով։ Բագրատունիների օրոք Պարսպատունիքի մի մասը ազատագրվել է մտել Հերի ամիրայության կազմի մեջ։ Բագրատունիների անկումից հետո Պարսպատունիքը զավթել են սելջուկ թուրքերը, մոնղոլ-թաթարները, պարսիկները և այլ զանազան ցեղեր։ 1555 թ պայմանագրի Պարսպատունիքի զգալի մասը անցել է Սեֆևյան Պարսկաստանին։ 
Այժմ Պարսպատունիքում ապրում են շատ հայեր։


== Ծանոթագրություններ ==
Աստվածամոր Ազովի սրբապատկերի եկեղեցի

Աստվածամոր Ազովի սրբապատկերի եկեղեցի (ռուս.՝ Храм в честь Азовской иконы Божией Матери), ուղղափառ տաճար Ռուսաստանի Ռոստովի մարզի Ազով քաղաքում։ Ենթարկվում է Ռուս Ուղղափառ եկեղեցու Մոսկվայի պատրիարքարանի Ռոստովի և Նովոչերկասկի թեմին։
Հասցեն՝ Ռուսաստան, 346783, Ռոստովի մարզ, ք. Ազով, Մակարովսկու փող., 25բ։


== Պատմություն ==
1993 թվականին Ռոստովի մետրոպոլիտ Վլադիմիրը (Կոտլյարով) օրհնեց Ռոստովի մարզի Ազով քաղաքում ի պատիվ Աստվածամոր Ազովի սրբապատկերի նոր ծխի ստեղծումը։ Ծխի և ապագա Աստվածամոր Ազովի սրբապատկերի տաճարի անվանումները նշանակում են ուղղափառ ազովցիների և Ազովի գործիչների գործունեության պատարագային հավերժացումը։
Նոր ծխի աղոթքի տան համար օգտագործվել է նախկին «Դոն» կինոթատրոնի շենքը։ Կինոթատրոնը նորոգելուց հետո այնտեղ սկսեցին ծիսակատարություններ անցկացվել։
1996 թվականից քաղաքում անցկացվել են նոր տաճարի նախագծման աշխատանքներ։ 1998 թվականին սկսվել է նրա շինարարությունը։ Շինարարությունն օծել է Ռոստովի արքեպիսկոպոս Պանտելեիմոնը։ Տաճարի շինարարությունը երկարել է մինչև 2005 թվականը։ Տաճարի կառուցումն արագացնելու համար Ազովում ստեղծվեց հոգաբարձուների խորհուրդ, որի աշխատանքներին մասնակցում էին Ազովի քաղաքային դումայի պատգամավորներ և քաղաքի ձեռնարկությունների ղեկավարներ։ Մարզի կազակական ղեկավարության ցանկությամբ տաճարը ստացել է գնդայինի կարգավիճակ։
2006 թվականին տաճարի շինարարությունը շարունակվել է. կառուցվել են եկեղեցու պատերը, տեղադրվել են գմբեթները։ Եկեղեցու ընդհանուր բարձրությունը գմբեթների հետ մոտ 30 մետր է։ Տաճարը նախատեսված է մինչև 300 հավատացյալի միաժամանակյա այցելության համար։
2007 թվականի մարտին տաճարի զանգակատանը տեղադրվել է «Իշխան Վլադիմիր» մեկուկես մետրանոց զանգը, որի քաշը 1270 կգ է։ Զանգը ձուլվել է Կամենսկ-Ուրալսկի քաղաքում, որպես նվեր տաճարին Սվերդլովսկի մարզի ղեկավար Վ. Ֆ. Չուբայից։ Աստվածային պատարագը տաճարում տեղի է ունեցել 2007 թվականի գարնանը։
2008-2009 թվականներին տաճարում կատարվել են ներքին հարդարման աշխատանքներ, տաճարը համալրվել է նոր սրբապատկերներով, կարգի է բերվել տաճարի շրջակա տարածքը։


== Հոգևորականներ ==
Ավագ երեց Ալեքսանդր Միրոշնիչենկո


== Գրականություն ==
Арутюнов Г. Б. «Православные храмы Азова. Памятные православные места», в книге Арутюнов Г. Б., Азов – имя знаменитое, Азов: информационно-издательский центр «Патарва», 2009.


== Հղումներ ==
АЗОВСКИЙ ХРАМ АЗОВСКОЙ ИКОНЫ БОЖИЕЙ МАТЕРИ
Полковой храм Азовской иконы Божьей матери Archived 2019-04-24 at the Wayback Machine.. Донской временник.
Азовской иконы Божией Матери, г. Азов.
Դաբաղանյութեր

Դաբաղանյութերը բուսական ծագում ունեցող պոլիմերային ֆենոլային միացություններ են, որոնք ունակ են դաբաղել կենդանու կաշին՝ վերածելով այն մշակված կաշու։ Դաբաղանյութերի այս հատկության բնույթն այն է, որ նրանք, ռեակցիայի մեջ մտնելով կոլագենի հետ,  առաջացնում են կայուն, չլուծվող և չուռչող միացություններ, և հենց սրա հետևանքով անմշակ կաշին վերածվում է առաձգականի և ջուր չներծծողի։


== Ֆիզ.քիմ. հատկությունները ==
Դաբաղանյութերը ամորֆ բնույթի բաց դեղնավուն փոշիներ են։


== Դասակարգում ==
Ըստ Ֆրեյդենբերգի դասակարգվում են հետևյալ ձևով.

Հիդրոլիզվող դաբաղանյութեր, որոնք տանազա ֆերմենտի ազդեցությունից ստանում են կապտասև գունավորում։ Նոսր թթուների ազդեցությունից դաբաղանյութերը ենթարկվում են տրոհման և առաջացնում են հասարակ ֆենոլային և ոչ ֆենոլային միացություններ։ Հիդրոլիզի հետևանքով առաջացած միացությունների բնույթից ելնելով տարբերում են հիդրոլիզվող դաբաղանյութերի երկու տեսակ՝ գալլոլային և էլլադային։
Կոնդենսացված դաբաղանյութեր-սրանք իրենցից ներկայացնում են կատեխինների և լեյկոանտոցիանիդինների պոլիմերներ։ Սրանք թթվային միջավայրում վերածվում են ամորֆ միացությունների։


== Տարածումը բուսական աշխարհում, կուտակումը և կուտակման վրա ազդող գործոնները ==
Դաբաղանյութերը լայն տարածում են գտել բուսական աշխարհում։ Սրանցով առավել հարուստ են վարդազգիների, հնդկացորենազգիների, լոբազգիների ընտանիքներին պատկանող բույսերը։ Դաբաղանյութերը հիմնականում կուտակվում են ծառերի կեղեւներում (արմատների և կոճղարմատների կեղևներում), իսկ խոտաբույսերի մոտ՝ ցողունում և կեղևում։ Դաբաղանյութերն ունեն սպիտակուցային ծագում, առաջանում են շաքարներից՝ ֆոտոսինթեզի արդյունքում։
Դաբաղանյութերը շատ կարևոր դեր ունեն բույսերի համար, մասնավորապես՝

հանդիսանում են պաշարանյութ
կանխում են բնափայտի փտումը
մասնակցում են բույսերում ընթացող օքսիդավերականգնման ռեակցիաներին
պաշտպանում են բույսն արտաքին միջավայրի անբարենպաստ պայմաններից, միջատներից և հիվանդություններիցԴաբաղանյութերի կուտակման վրա բույսերում կարող են ազդել հետևյալ գործոնները.

Օրոգրաֆիկ լեռնագրական գործոնը
Խոնավությունը
Բույսի տարիքը
Բույսի վեգետացիոն շրջանը
Կլիման


== Կիրառությունը բժշկության մեջ ==
Դաբաղանյութեր պարունակող դեղաբույսերի հումքն օգտագործվում է արտաքին (այրվածքներ, տեղային արյունահոսություններ, լորձաթաղանթների բորբոքումներ) եւ ներքին (հանդես են գալիս որպես հակաթույն բուսական ծագում ունեցող, ինչպես նաև ծանր մետաղներով թունավորումների ժամանակ) խնդիրների դեպքում։
Դաբաղանյութեր են պարունակում կաղնին, օձագալարը, մատնունին, առյուծագին և այլ բույսեր։
Կանոպուս

Կանոպուս կամ Կանաբոս, Ողնուց համաստեղության ամենապայծառ և երկնքի պայծառությամբ երկրորդ (Սիրիուսից հետո) աստղը։ Անունը ստացել է Սպարտայի արքա Մենելայոսի նավավար Կանոպուսի անունից։ Արեգակից հեռու է մոտ 310 լ. տ., կամ 160 պս։ Կանոպուսի տեսանելի աստղային մեծությունը —0, 75 է, իսկ բացարձակ մեծությունը −5.71։ Լուսատվությամբ Արեգակին գերազանցում է 7800 անգամ։  Երևում է 37° հյուսիսային լայնությունից հարավ գտնվող վայրերից։
Կանոպուսը ծերացեղ վառ գիգանտ է, A9 կամ F0 սպեկտրային դասի, համապատասխանաբար, անզեն աչքով այն սպիտակ է երևում։
Հին Եգիպտոսում Թութմոս III ժամանակներում Կանոպուսն անվանում էին Կարաբանա՝«աստղ, որը սփռում է իր լույսը հրո լույսում, երբ այն ցրում է առավոտյան ցողը»։
Պտղոմեոսյան Եգիպտոսում, աստղը հայտնի էր որպես «Պտղոմայոն» (հունարեն։ Πτολεμαῖον)Ճապոնիայում Կանոպուսը անվանվում էր Մերա-բոշի կամ Ռուջին-սեյ (ծեր մարդու աստղ)։ Հնդկաստանում այն անվանում էին Ագաստի կամ Ագաստյա, իսկ Տիբեթի աստղագետները այն նշանակում էին Կամա Ռիշի (སྐར་མ་རི་ཥི།)


=== Նավավարության մեջ նշանակությունը ===
Մինչ կողմնացույցի օգտագործումը Կանոպուսը համարվում էր Հարավային կիսագնդի Բևեռային աստղ։ Այժմ Կանոպուսի դերը նավավարության մեջ այլ է, նրա խավարածրից բավականին հեռու դիրքը և պայծառությունը թույլ է տալիս այն օգտագործել տիեզերական նավավարության մեջ։ Բազմաթիվ տիեզերական սարքերի վրա տեղադրված է հատուկ խցիկ, որը ստուգում է տիեզերական սարքի դիրքը ըստ աստղի։


== Ծանոթագրություններ ==


== Արտաքին հղումներ ==
Վրսար

Վրսալ (խորվ.՝ Vrsar, իտալերեն՝ Orsera), քաղաք Խորվաթիայում։ Բնակչությունը ըստ 2001 թվականի մարդահամարի տվյալների կազմում է 1871 մարդ։


== Ընդհանուր տեղեկություններ ==

Վրսարը գտնվում է Պորեչից 10 կմ դեպի հարավ։
Հասնելով Վրսար` ցանակացած ավտոբուսով կարելի է հասնել Պորեչ։ Մոտակա օդանավակայանը գտնվում է Պուլա քաղաքում։
Քաղաքի շրջապատը գեղատեսիլ է։ Գծի երկայնքով տեղակայված են բազմաթիվ բարեր, սրճարաններ և հյուրանոցներ։ 
Կավերսադա հյուրանոցը գտնվում է քաղաքից 1.5 կմ հեռավարության վրա և արդեն մի քանի տասնամյակ է միջազգային զբոսաշրջության կենտրոններից է։


== Ստուգաբանություն ==

Քաղաքի անունը միջնադարյան փաստաթղթերում կարելի է հանդիպել տարբեր տարբերակներով (Ursaria, Ursarium, Vrsarium, Orsaria): Ամենայն հավանականությամբ այն ծագում է լատ.՝ ursus «արջ» բառից։ Իտալական Orsera անվանումը առաջացել է լատ.՝ Ursaria բառից, սակայն Պիերո Կոպպոն 16-րդ դարում սխալմամբ այն կապել է Օրսինի բառի հետ։ Կա քաղաքի անվան մեկ այլ տարբերակ, համաձայն որի քաղաքը անվանվել է Urso արքեպիսկոպոսի պատվին ։


== Բնակչություն ==
Վրսարի բնակչության էթնիկ կազմը դարեդար փոխվել է։ Ժամանակակից պատմությունը կարելի է վերագրել որպես իտալացիների զանգվածային մեկնում, որը տեղի է ունեցել Երկրորդ համաշխարհային պատերազմից հետո։ Հենց այդ ժամանակ գյուղի բնակիչները վերաբնակվել են Բրաչ կղզում։


== Տեսարժան վայրեր ==
Քաղաքային նավահանգիստ
Հռոմեական պահեստներ և գերեզմանատուն
Սուրբ Գեորգի եկեղեցի
Սուրբ Ֆոսկի եկեղեցի
Սուրբ Մարիամ Աստվածածնի բազիլիկա XII դար
Հին քրիստոնեական եկեղեցի
Սուրբ Մարտին ծխական եկեղեցի
Անմարդաբնակ դղյակ
Քաղաքային դարպասներ
Փոքր քաղաքային դարպասներ
Սուրբ Անտոնիա եկեղեցիՕգոստոսին Վրսար քաղաքում անցկացվում է Քանդակների միջազգային օր։


== Բնություն ==

Վրսարի շուրջ գտնվում է փոքր կղզիների գեղատեսիլ կղզեխումբը։


== Կլիմա ==
Վրսարի կլիման միջերկրածովյան է՝ մեղմ ձմեռներով և տաք ամառներով։ Ձմռանը միջին ջերմաստիճանը կազմում է +12 °C, ձմռանը՝ +24 °C:


== Հետաքրքիր փաստեր ==
Վենետիկում շատ տներ կառուցված են Վրսարի քարերով։ Խորվաթական շատ տաճարներ, պալատներ և տներ կառուցված են տեղական սպիտակ քարերով։


== Ծանոթագրություններ ==


== Արտաքին հղումներ ==
Վրսար քաղաքի պաշտոնական կայք
Քանդակների այգի Վրսար քաղաքում Archived 2008-09-14 at the Wayback Machine.
Վրսար քաղաքի տարեկան ջերմաստիճանի գրաֆիկը Archived 2008-05-05 at the Wayback Machine.
Դի (գետ Աբերդինշիրում)

Անվան այլ կիրառումների համար տե՛ս՝ Դի (այլ կիրառումներ)Դին (անգլ.՝ Dee, գաել.՝ Dè), գետ Մեծ Բրիտանիայի Շոտլանդիա երկրամասում։ Երկարությունը 154 կմ է։ Գետի ափին գտնվում է Բալմորալ ամրոցը և Աբերդին քաղաքը։ Սկիզբ առնելով շոտլանդական բարձրավանդակից այն թափվում է Հյուսիսային ծովը։ Գետը նավարկելի է։


== Ծանոթագրություններ ==
(8940) Յակուշիմարու

(8940) Յակուշիմարու (անգլ.՝ Yakushimaru), աստերոիդ աստերոիդների հիմնական գոտում։ Հայտնաբերվել է 1997 թվականի հունվարի 29-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,930007 ա. մ., առավելագույնը մոտենում է 2,81 ա. մ. հեռավորության վրա և հեռանում 3,0501 ա. մ.։ Արեգակի շուրջ մեկ ամբողջական պտույտ է կատարում 1831,9 երկրային օրվա ընթացքում, իր ուղեծրով շարժվելով միջինում 0,196517 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,12° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8940) Յակուշիմարու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Garuda Indonesia

Garuda Indonesia խոշորագույն ավիաընկերություններից է Ինդոնեզիայում։ Հիմնադրվել է 1947 թվականի օգոստոսի 1-ին։ Ավիաընկերության գրասենյակը գտնվում է Սուկարնո Խատայում։ «Garuda Indonesia» մտնում է յոթ լավագույն ավիաընկերությունների մեջ ողջ աշխարհում, ինչպես նաև ամենաբարձր վարկանիշ ունեցող հինգ աստղերի և ամենաարագ աճող ավիաընկերություններից է։ Պաշտոնական ավիափոխադրող է Լիվերպուլ ֆուտբոլային ակումբի հավաքականին։


== Չվերթ ==


== Ծանոթագրություններ ==


== Արտաքին հղումներ ==
Պաշտոնական կայք
Հողային և ջրային կիսագնդեր

Երկրի ցամաքային և ջրային կիսագնդերը, որոնք երբեմն կապիտալիզացված են որպես ցամաքային կիսագունդ և ջրային կիսագունդ, պարունակում են համապատասխանաբար հողի և օվկիանոսի ամենամեծ հնարավոր ընդհանուր տարածքները։ Ըստ սահմանման (ենթադրելով, որ ամբողջ մակերեսը կարելի է դասակարգել որպես «ցամաք» կամ «օվկիանոս»), երկու կիսագնդերը չեն համընկնում։
Կիսագնդերի մասին վարկածները մի փոքր տարբերվում են։ Մի վարկածի համաձայն ցամաքային կիսագնդի կենտրոնը 47°13′հս. 1°32′արմ. (Ֆրանսիայի Նանթս քաղաքում)։ Ջրային կիսագնդի կենտրոնը ցամաքային կիսագնդի կենտրոնի հակադարձն է, ուստի այն գտնվում է 47°13′հվ 178°28′արլ. լայնություններում (Խաղաղ օվկիանոսի Նոր Զելանդիայի Բոնտի կղզիների մոտակայքում)։
Այլընտրանքային հանձնարարականը որոշում է, որ ցամաքային կիսագնդի կենտրոնը պետք է լինի 47°24′42″հս. 2°37′15″արմ. լայնություններում  (Ֆրանսիայի Պիրյակ-Սուր-Մերի մերձակայքում գտնվող Դումեթ կղզում)։ Ջրային կիսագնդի կենտրոնը գտնվում է 47°24′42″հվ. 177°22′45″արլ. լայնություններում (կրկին Նոր Զելանդիայի Բունտի կղզիների մոտ՝ Խաղաղ օվկիանոսի տարածքում)։


== Աշխարհագրական առանձնահատկությունների բաշխում ==
Ցամաքային կիսագունդը զբաղեցնում է մոլորակի զգալի մասը (80,1%), ներառյալ Հարավային Ամերիկայի մեծ մասը և Ասիայի գրեթե ամբողջ մասը (ընդ որում ծովային Հարավարևելյան Ասիան միակ առանձնահատուկ բացառությունն է)։ Աֆրիկան, Եվրոպան և Հյուսիսային Ամերիկան ​​գտնվում են բացառապես ցամաքային կիսագնդի սահմաններում։ Այնուամենայնիվ, նույնիսկ ցամաքային կիսագնդում, օվկիանոսի տարածքը դեռ փոքր-ինչ գերազանցում է ցամաքային տարածքին (մոտ 53% օվկիանոս և 47% հող)։ Ջրային կիսագունդը գրեթե նույնական է կիսագնդի համար, որը պարունակում է մարդկային ամենամեծ բնակչությունը։ Ցամաքային կիսագունդը պարունակում է նաև Երկրի ներքին ջրերի մեծ մասը՝ ներառյալ Եվրասիայի Կասպից ծովը, Հյուսիսային Ամերիկայի Մեծ լճերը, Աֆրիկայի Մեծ լճերը և Սիբիրի Բայկալ լիճը։
Ջրային կիսագունդը զբաղեցնում է աշխարհի մոտ մեկ հինգերորդ մասը՝ ներառյալ Զատկի կղզին, Հավայան կղզին, Խաղաղ օվկիանոսի կղզիները, ծովային հարավարևելյան Ասիան, Մալայզիա թերակղզու հարավային մասը, Հնդկական թերակղզու հարավային ծայրը՝ Թայվանը, Ռյուկյու կղզիները և Ամերիկայի Հարավային կոնը։ Անտարկտիկան, Ավստրալիան և Զելանդիան գտնվում են բացառապես ջրային կիսագնդում։ Որոշ աղբյուրներ հետագայում երկիրը բաժանում են «չոր ցամաքային մասի» և «սառցե հրվանդանի»։ Անտարկտիկան ջրային կիսագնդին ապահովում է Երկրի սառույցների մեծ մասով։
Խաղաղ օվկիանոսի և Հնդկական օվկիանոսի մեծ մասը և ամբողջ Հարավային օվկիանոսը գտնվում են ջրային կիսագնդում։ Համամասնորեն, ջրային կիսագուդը պարունակում է մոտ 89% Համաշխարհային օվկիանոսի ջուրը, 6% չոր հողի և 5% բևեռային սառույցների ջուրը։
Ստորև բերված աղյուսակը հետևում է «Alphonse Berget»-ի երկու կիսագնդերի բաժանումն է :


== Ծանոթագրություններ ==

Կատեգորիա:Երկրի կիսագնդեր
Կատեգորիա:Օվկիանոսներ
Կատեգորիա:Ֆիզիկական աշխարհագրություն
Չալեք

Չալեք, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր գավառակի հյուսիսարևմտյան սահմանի մոտ՝ Սենգյոլ գետակի աջ ափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կոդիֆիկացիա

Կոդիֆիկացիա, կոդիֆիկացում (լատ.՝ codificatio, codex — օրենքների ժողովածու և facio — ստեղծել), նորմատիվ ակտերի, այդ թվում օրենքների համակարգման միջոց։ Կոդիֆիկացմամբ ստեղծվում է հասարակական որոշակի հարաբերությունների կարգավորման միասնական համակարգ, որտեղ ընդգրկվում են բոլոր գործող, դուրս մնում գործածություն չունեցող իրավանորմերը, իսկ օրենսդրության մեջ առաջացած բացը՝ լրացվում նոր իրավանորմերով։ Կոդիֆիկացիայի հայտնի օրինակներ են Հուստինիանոսի օրենսգիրքը, Ֆրանսիական քաղաքացիական օրենսգիրքը, Ռուսսկայա պրավդան։
Զապսելիե (գյուղ, Վելիկա Բոգաչկայի շրջան)

Անվան այլ կիրառումների համար տե՛ս՝ ԶապսելիեԶապսելիե (ուկրաիներեն՝ Запсілля), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Զապսելիե գյուղում բնակվում էր 146 մարդ։ Բնակավայրը զբաղեցնում է 0,415 կմ² տարածք։ Բնակչության խտությունը կազմում էր 351,81 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆեոդոր Նավոզով

Ֆեոդոր Դմիտրիևվիչ Նավոզով (հունիսի 19, 1910(1910-06-19), Սարատովի նահանգ, Ռուսական կայսրություն - օգոստոսի 18, 1986(1986-08-18), Սմոլենսկ, Սմոլենսկի մարզ, ՌԽՖՍՀ, ԽՍՀՄ), խորհրդային կուսակցական գործիչ, Մարիսկի մարզկոմի ՍՄԿԿ առաջին քարտուղար (1942—1945):


== Կենսագրություն ==
Ֆեոդոր Դմիտրիևվիչ Նավոզովը ծնվել է 1910 թվականի հունիսի 19-ին Սարատով նահանգի Էլշանկա գյուղում: 16 տարեկանից աշխատել է կոլտնտեսությունում: Հետագայում դարձել է վոլոստի կոմիտեի կոմերիտմիության քարտուղար, հետո` քարտուղար, Կրասնոխոլմսկի շրջկոմի ՀԱՄԿ(բ)Կ Օրենսբուրգի (Չկալովսկի) մարզի առաջին քարտուղար (1937—1939): 1939 թվականին աշխատանքով տեղափոխվել է Սվերդլովսկ, զբաղեցրել է Սվերդլովսկի շրջանային ՀԱՄԿ(բ) կոմիտեի երկրորդ քարտուղարի պաշտոնը: 1942 թվականի ապրիլի 30-ին ՀԱՄԿ(բ)Կ Մարիսկի մարզկոմի կոմիտեի X-ի լիազորությունների պալատում Նավոզովը ընտրվել է տարածքային հանձնաժողովի առաջին քարտուղար:
1945 թվականի հուլիսին ՀԱՄԿ(բ)Կ Մարիսկի մարզկոմի լիակազմ ժողովը վճռե; է ազատել զբաղեցրած պաշտոնից: 1945 թվականին եղել է Սարատովի շրջանի Պուգաչով շրջկոմի ՀԱՄԿ(բ) առաջին քարտուղար, այնուհետև Պեչորա երկաթուղու ուսումնական հաստատությունների քաղաքական բաժնի պետ (Արկանգելսկի շրջանի Կոտլաս, 1949-1959): 1959 թվականին ապրել է Սմոլենսկում, աշխատել Կալինսկի երկաթուղու ճանապարհների ուսումնական հաստատությունների ղեկավար: 1963 թվականին զբաղեցրել է Սմոլենսկի գյուղական մարզկոմի ՍՄԿԿ գաղափարապես փոխարինող կառավարիչի պաշտոնը:
Գյուղատնտեսական տարածքային հանձնաժողովը լուծարվելուց հետո դարձավ ՍՄԿԿ Սմոլենսկի մարզկոմի կուսակցական հանձնաժողովի անդամ: 1966-1977 թվականներին Սմոլենսկի շրջանում ԽՍՀՄ նախարարների խորհրդի ներքո զբաղեցրեց կրոնական հարցերով լիազորված խորհրդի պաշտոնը: Մահացել է 1986 թվականի օգոստոսի 18-ին, թաղվել է Սմոլենսկի Նովի գերեզմանոցում:


== Ծանոթագրություններ ==


== Գրականություն ==
Навозов Фёдор Дмитриевич // Марийская биографическая энциклопедия / Авт.-сост. В. А. Мочаев. — Йошкар-Ола: Марийский биографический центр, 2007. — С. 250. — 486 с. — 2032 экз. — ISBN 5-87898-357-0.
Навозов Фёдор Дмитриевич // Энциклопедия Республики Марий Эл / Отв. ред. Н. И. Сараева. — Йошкар-Ола, 2009. — С. 563. — 872 с. — 3505 экз. — ISBN 978-5-94950-049-1.


== Արտաքին հղումներ ==
«Ֆեոդոր Դմիտրիևվիչ Նավոզով»։ Ձեռնարկ կոմունիստական կուսակցության և Խորհրդային Միության պատմության մասին 1898-1991թթ։ Վերցված է 2016-01-23 
«Ֆեոդոր Դմիտրիևվիչ Նավոզով»։ Սմոլենսկի մեծ գերեզմանատուն։ Վերցված է 2015-11-10
Գոլովշչինո

Գոլովշչինո (ռուս.՝ Головщино), գյուղ Ռուսաստանի Լիպեցկի մարզի Գրյազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 356 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիոն Բիբի

Դիոն Բիբի (անգլ.՝  Dion Beebe, 1968[…], Բրիսբեն, Ավստրալիա), ավստրալիացի կինոօպերատոր։ «Գեյշայի հուշերը» ֆիլմում լավագույն օպերատորական աշխատանքի համար «Օսկար» մրցանակի դափնեկիր։


== Կենսագրություն ==
Ծնվել է 1968 թվականին՝ Ավստրալիայի Բրիսբեն քաղաքում։ 1972 թվականին ընտանիքի հետ տեղափոխվել է Հարավաֆրիկյան Հանրապետություն, սովորել է Պրետորիայի Տեխնիկական դպրոցում։ 1989 թվականին ավարտել է Ավստրալիայի կինոյի և Սիդնեյի հեռուստատեսության և ռադիոյի դպրոցները։ Մինչև խաղարկային կինո տեղափոխվելը (առաջնաելույթ 1991), նկարահանել է մի քանի վավերագրական ժապավեն։
2000-ական թվականներին հիմնականում աշխատել է ԱՄՆ-ում։ Կնոջ հետ ստեղծել է «Deep Blue Pacific» պրոդյուսերական ընկերությունը։ Ավստրալիական և ամերիկյան կինոօպերատորների միության անդամ է։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
В Интернет-энциклопедии кинооператоров
Տաբատայ

Տաբատայ (ռուս.՝ Табатай) գետ Ռուսաստանում, հոսում է Ալթայի Հանրապետությունում, Ալթայի շրջանում։ Գետի գետաբերանը Ուրսուլ գետն է երկարությունը 24 կիլոմետր։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրերի կառավարման գլխավոր կենտրոնը՝ Ալեյ։ Գետի գետային ավազանն է (Վերին) Օբը մինչև Իրտիշի թափվելը։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների։

Ջրային գրանցման տվյալների կոդ՝ — 13010100312115100006145
Հիդրոլոգիական ստուգման կոդ՝ — 115100614
Ավազանի կոդը — 13.01.01.003
Հիդրոլոգիական ուսումնասիրության ծավալի համար՝ — 15
Հիդրոլոգիական ուսումնասիրության թողարկում՝ — 2


== Ծանոթագրություններ ==
Բլեյզ (վեպ)

Բլեյզ (անգլ.՝ Blaze), ամերիկացի գրող Սթիվեն Քինգի վեպ է, առաջին անգամ հրատարակվել է 2007 թվականին Ռիչարդ Բախման կեղծանվամբ։


== Ստեղծման պատմությունը ==
Վեպի առաջին տարբերակը գրվել է 1973 թվականին, բայց Քինգը չէր շտապում հրատարակել այն՝ համարելով այն չստացված։ 2006 թվականին հեղինակը Մեն նահանգի Ֆոգլեր համալսարանի գրադարանի արխիվներում գտել է «Բլեյզի» տեքստը (անգլ.՝ University of Maine's Fogler Library) և որոշել չափից շատ աշխատելով հրատարակել վեպը։ «Բլեյզ» վեպի ստեղծման պատմությունը գրված է գրքի նախաբանում («Բացելով բոլոր փակագծերը»)։
Վադիմ Էրլիխմանը, բնութագրելով «Բլեյզի» առաջին տարբերակը, հիշատակում է, որ ի սկզբանե առևանգված երեխան աղջիկ է, իսկ Բլեյզը փորձում էր նրան վերադարձնել ծնողներին։


== Սյուժե ==
Պատմությունը Բլեյզ մականվամբ Կլայտոն Բլեյսդելա-կրտսերի վերջին հանցագործության մասին է, մարդ որը ունի մտավոր զարգացման խախտում։ Բլեյզը նախատեսում էր գողանալ հարուստ ընտանիքից նորածնին և փոխարեն վերցնել գումար, բայց գողանալով երեխային չի ցանկանում հետ վերադարձնել։ Հիշողություններում գրված է Բլեյզի կյանքի հիմնական իրադարձությունները՝ դաստիարակումը մանկապարտեզում և նրա ընկերությունը Ջոն Չելցմանի հետ, ուրիշ մանկապարտեզում անմեղ աղջկա կորուստը, Բլեյզին որդեգրելու անհաջող փորձը, Ջոնի մահը, վրեժը՝ որի համար Բլեյզը եղել է բանտում, նրա հանդիպումը մանր խաբեբայի՝ Ջորջ Ռեկլիի հետ, որը Վերցրել էր Բլեյզին որպես համագործակից։ Հենց Ռեկլիին էր պատկանում երեխային առեվանգելու միտքը, սակայն պատահական ծեծկռտուկից նա մահանում է, և չի կարողանում իրաագործել պլանը։


== Ստեղծագործություններ և թարգմանություններ ==
Վեպը առաջին անգամ հրատարակվել է Սկրիբներ հրատարակչությունում 2007 թ., որից հետո հրատարակվել է չորս անգամ տարբեր հրատակչություններում։ Նույն տարում Վեբերը թարգմանել է ռուսերեն և հրատարակել 2008 թվականին ԱՍՏ-ը հրատարակել է մեկ թողարկման մեջ «Հիշողություն» պատմության հետ։


==== Կերպարներ ====
Կլայտոն Բլեյսդել - կրտսեր մականունը՝ Բլեյզ - գլխավոր հերոսը ռոմանի։ Մանկական տարիքում հոր պատճառով եղել է հաշմանդամ՝ գլխի վնասվածքի պատճառով դարձել է մտավոր հետամնաց։ Նա ունակ է իր վրա աշխատել և կատարել հասարակ աշխատանքներ, բայց ապրել ինքնուրույն իր համար շատ դժվար էր, և վերացական մտքրը նրան համարյա չէին տրվում։ Աչքի էր ընկնում խոշոր մարմնակազմությամբ, բարեսրտությամբ և կապվածությամբ։
Ջոն Չելցման - Բլեյզի մանկության ընկերն է, խելացի է, բայց ունակ չէ սեփական ուժերով պաշտպանել իրեն։ Հայտնվում է միայն հիշողություններում։ Սկսում է շփվել Բլեյզի հետ, և առաջարկում է գործարք՝ Բլեյզը նրան պաշտպանում է ուրիշ տղաներից, իսկ Ջոնը՝ լուծում է Բլեյզի մաթեմատիկայի խնդիրները։ Ջոնը մահանում է ռեվմոկարդիտ հիվանդությունից։ Ըստ Բլեյզի Մարտին Կոսլոն էր մեղավոր նրա մահվան մեջ, քանի որ նա էր խփել, և այդ պատճառով Մարտինին ուղարկում են ուղիչ գաղութ։
Ջորջ Ռեկլի - խաբեբա, որը Բլեյզին վերցնում է իր խնամակալության տակ։ Զբաղվում էին մանր մեքենայություններով, բայց երազում էր ավելի խոշոր ելույթի մասին, որը նրան կբերեր շատ փող։ Մահացել էր նախքան ռոմանի կարևոր իրադարձությունների սկսվելը, բայց Բլեյզին թվում էր, որ Ջորջը դեռ ողջ է և կտա նրան խորհուրդ, բանական, բայց ավելի դաժան։ Այս հալյուցինացիաները արտացոլվում են Բլեյզի մտապատկերներում։


== Ծանոթագրություններ ==


== Աղբյուրներ ==
«Բլեյզը» Horrorking.com կայքում
Բլեյզը «Ֆանտաստիկայի լաբարատորիյա»
Բլեյզ ստեղծագործության մասին
Գյուրան Բաբա

Գյուրան Բաբա, լեռ Հայաստան Սյունիքի մարզում, Ղարաբաղի լեռնաշղթայում։ Գորիս քաղաքից մոտ 29 կմ հյուսիս-արևելք։ Բարձրությունը 1837 մ։


== Ծանոթագրություններ ==
Միրիամ (պատմվածք)

Միրիամ, Թրումեն Կապոտեի պատմվածքներից։ Սկզբում հրատարակվել է Մադմուազել ամսագրի 1945 թվականի հունիսյան համարում։ Միրիամը Կապոտի առաջին հրատարակված պատմվածքն է, իսկ 1946 թվականին արաժանացել է Օ․ Հենրիի անվան մրցանակի՝որպես լավագույն առաջին հրատարակված պատմվածք։


== Գաղափար ==
Կարսոն Մակկուլերսի քույրը՝ Ռիտա Սմիթը, ով աշխատում էր որպես խմբագրողի օգնական Մադմազել ամսագրում, առաջարկեց Կապոտի Միրիամ պատմվածքը։ Նա օգնեց Ջորջ Դեյվիսին, որն էլ Թրումանի պատմվածքների հրատարատարակման հիմքը դրեց։


== Բովանդակություն ==
«Միրիամը» 61-ամյա այրի կնոջ՝ Հ․Թ․ Միլլերի մասին է։ Տիկին Միլերը չունի ոչ մի ընկեր, ոչ մի բարեկամ և ցանկանում է կյանքի մնացած մասն անցկացնել ամուսնու մահից հետո իրեն մնացած փոքրիկ բնակարանում։
Մի օր կինոթատրոնում հանդիպում է մի աղջկա, ում անունը նույնպես զարմանալիորեն Միրիամ է լինում։ Նա Տիկին Միրիամին 25 ցենտ տալով՝ խնդրում է իր համար մի տոմս գնել, քանի որ հսկիչը նրան ներս չի թողնի։
Հաջորդ շաբաթ լրիվ պատահական Միրիամը հյուր է գալիս տիկին Միլլերին։ Տիկին Միլլերը խնդրում է նրան տուն գնալ, քանի որ արդեն կեսգիշերն անց էր։ Միրիամը մերժում է նրան և խնդրում իր համար դոնդղով սենդվիչ պատրաստի։ Այդ ընթացքում Միրիամը մտնելով տիկին Միլլերի սենյակ փորփրում է նրա անձնական իրերը, այնտեղ նա գտնում է մի բրոշ և խնդրում իրեն վերցնել։
Սենդվիչը վերջացնելուց հետո Միրիամ խնդրում է Տիկին Միլլերին համբուրել իրեն և բարի գիշեր մաղթել։ Տիկին Միլլերը մեժում է, իսկ Միրիամը վերցնելով ծաղիկներով ծաղկամանը նետում է այն գտնին, կոտրում և տրորում ծաղիկները։ 
Հաջորդ օրը տիկին Միլլերը դուրս է գալիս զբոսնելու և գնումներ կատարելու։ Դրսոմ տեսնում է մի ծերունու և նրանց հայացքները բախվում են․ ասես նրանց միջև ինչ-որ ընդհանուր բան կար։
Տուն վերադառնալով կրկին լսում է դռան զանգը։ Միրիամն է։ Չի ցանականում բացել, բայց երբ զանգը դադարում է՝ ուզում է տեսել արդյոք Միրիամը գնացել է, թե ոչ։ Դուռը թեթևակի բաց է անում, իսկ Միրիամը անսպասելի ներխուժում է բնակարան։ Միրիամն իր հետ իր շորերն ու տիկնիկն էր բերել և ասաց տիկին Միլլերին, որ պատրաստվում է նրա հետ ապրել։ 
Ահաբեկված տիկին Միլլերը վազում է հարևանի տուն, խնդրում է գնալ իր բնակարան և դուրս հանել այդ աղջկան իր տանից, ով շարունակաբար իրեն հանգիստ չի տալիս։ Երբ հարևանը ետ է գալիս ասում է, որ այնտեղ ոչ մի աղջիկ, ոչ մի տուփ էլ չկա։
Բարձրանալով իր բնակարան տիկին Միլլերը հասկանում է թե ինչքան մենակ է ինքը և ինչքան դատարկ է իր տունը, թե ինչքան եսասեր է ինքը այսքան տարի միայնակ ապրելով։ Իսկ հետո նրա ականջներում անընդհատ մի ուրիշ ձայն է լսվում։ Մետքաքսե զգեստի խշշոցն է դա։ Բացում է աչքերը և տեսնում է Միրիամը իրեն է նայում։ Պատմվածքը վերջանում է «Բարև» բառով, որն հայտնի չէ, թե որ Միրիամն է ասում։


== Ծանոթագրություններ ==
Շահեն Հայրապետյան

Շահեն Հայրապետյան (1917, Գողթն, Վասպուրական, Մեծ Հայք և Տանակերտ, Օրդուբադի շրջան, Նախիջևանի Ինքնավար Խորհրդային Սոցիալիստական Հանրապետություն - 2007), ճարտարապետ, գեղանկարիչ։


== Կենսագրական տվյալներ ==
Շահեն Հայրապետյանը ծնվել է 1917 թվականին Գողթն գավառի Տանակերտ գյուղում։ Նրա ընտանիքը 1910-ական թվականներին Շահենի ծննդավայր էր գաղթել Դաղստանի Դերբենտ քաղաքից։ Շահենի հորեղբայրը՝ Հայրապետ Հայրապետյանը, հայտնի մանկագիր էր։ 1932 թվականից ապրում և ստեղծագործում է Մոսկվայում։ Նա Ռուսաստանի վաստակավոր ճարտարապետեր է։ 1947 թվականին ավարտել է Մոսկվայի ճարտարապետական համալսարանը, ինչից հետո աշխատել է ականավոր ճարտարապետներ Շուսևի, Ժոլտովսկու հետ միասին։
Նրա ծրագրերով կառուցված բազմաթիվ կառույցներից նշանավոր են Մոսկվայի ԳԱ լեռնային գործերի ինստիտուտի, Դամասկոսում ԽՍՀՄ-ի դեսպանատան շենքը, Մոսկվայում Լյուքսեմբուրգի դեսպանատան շենքը։ Զբաղվել է նաև գեղանկարչությամբ։ 1950 թվականից մասնակցել է նաև մի շարք ցուցահանդեսների։


== Ծանոթագրություններ ==
Միլիչի (այլ կիրառումներ)

Միլիչի կարող է վերաբերվել.

Միլիչի, քաղաք Բոսնիա և Հերցեգովինայի Սերբական Հանրապետություն վարչական կազմավորման համանուն համայնքում։
Միլիչի, համայնք Բոսնիա և Հերցեգովինայի Սերբական Հանրապետություն վարչական կազմավորմում։
Դեկտեմբերի 26

Դեկտեմբերի 26, տարվա 360-րդ (նահանջ տարիներին՝ 361-րդ) օրն է։

Տարվա ավարտին մնում է 5 օր։


== Դեպքեր ==


== Ծնունդներ ==
1879՝ Արմեն Տիգրանյան, հայ երգահան (վ․ 1950)
1905՝ Մարիո Վարլիեն, ավստրո-հունգարացի ֆուտբոլիստ, հենակետային կիսապաշտպան։ Զբաղվել է նաև մարզչական կարիերայով
1909՝ Հրանտ Բատիկյան, հայ գենետիկ, կենսաբանական գիտությունների դոկտոր, պրոֆեսոր, ՀԽՍՀ գիտության վաստակավոր գործիչ (մ. 1983)
1963՝ Լարս Ուլրիխ, ամերիկացի թմբկահար, պրոդյուսեր և արտիստ
1982՝ Արթուր Գաբրիելյան, ռուսաստանցի հայ շախմատիստ, գրոսմայստեր
1990՝ Դենիս Չերիշև, ռուս ֆուտբոլիստ, կիսապաշտպան
1992՝ Ջեյդ Թրիուոլ, Little Mix բրիտանական երաժշտական խմբի անդամ


== Մահեր ==
1890 - Հենրիխ Շլիման, գերմանացի գործարար և հնագետ
1896 - Էմիլ Դյուբուա Ռեյմոն, գերմանացի Ֆիզիոլոգ և փիլիսոփա, Բեռլինի ԳԱ անդամ (1851) և համալսարանի պրոֆեսոր (1855 թվականից)
1972 - Հարի Թրումեն, ԱՄՆ-ի 33-րդ նախագահը (ծ. 1884)
1977 - Հովարդ Հոուքս, ամերիկացի նշանավոր կինոռեժիսոր, սցենարիստ և պրոդյուսեր (ծ. 1896)
2006 - Ջերալդ Ֆորդ, ԱՄՆ-ի 38–րդ նախագահ (ծ. 1913)
2010 - Կիմ Երիցյան, թատրոնի և կինոյի հայ նշանավոր դերասան (ծ. 1930)
2013 - Հենրիկ Ազատյան, հայ քաղաքական և պետական գործիչ
2014 - Կարեն Ջանգիրով, հայ դերասան, ՀՀ վաստակավոր արտիստ (ծ․ 1948)


== Տոներ ==
424՝ Հայ Ազնվականության տոն. այս օրը հայոց կաթողիկոս Սահակը պարսկական արքունի դիվանում հայտնաբերեց Գահնամակը
Ուրակաևո (գյուղ, Յանաուլսկի շրջան)

Անվան այլ կիրառումների համար տե՛ս՝ ՈւրակաևոՈւրակաևո (ռուս.՝ Уракаево, բաշկիրերեն՝ Ураҡай), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 182 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆեդերիկո Կարտաբիա

Ֆեդերիկո Նիկոլաս Կարտաբիա (անգլ.՝ Federico "Fede" Nicolás Cartabia, հունվարի 20, 1993(1993-01-20), Ռոսարիո, Սանտա Ֆե նահանգ, Արգենտինա), արգենտինացի ֆուտբոլիստ, կիսապաշտպան: Հանդես է գալիս իսպանական «Վալենսիա»-ի դեմ խաղում:


== Ակումբային կարիերա ==


=== «Վալենսիա» ===
Ֆեդերիկոն սկսել է իր ֆուտբոլային կարիերան իսպանական «Վալենսիա»-ի կազմում: Թիմի կազմում իր նորամուտը Ֆեդերիկոն նշել է 2013 թվականի օգոստոսի 17-ին՝ «Մալագայի» դեմ խաղում:
«Վալենսիա»-ի կազմում իր առաջին գոլը Կարտաբիան խփել է 2013 թվականի հոկտեմբերի 24-ին՝ «Սալլեն»-ի դեմ խաղում:


=== «Դեպորտիվո Լա Կորունյա» ===
2015 թվականի հուլիսի 30-ին Ֆեդերիկոն վարձակալական հիմունքներով տեղափոխվել է «Դեպորտիվո Լա Կորունյա»:


== Ծանոթագրություններ ==


== Արտաքին հղումներ ==
Fede Cartabia պրոֆիլը BDFutbol կայքում
Բերեսկ

Բերեսկ (ուկրաիներեն՝ Береськ), գյուղ Ուկրաինայի Վոլինի մարզի Ռոժիշչեի շրջանում։ Հիմնադրվել է 1545 թվականին։
2001 թվականի տվյալներով Բերեսկ գյուղում բնակվում էր 705 մարդ։ Բնակավայրը զբաղեցնում է 3,44 կմ² տարածք։ Բնակչության խտությունը կազմում էր 204,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դոնա

Դոնա (վրաց.՝ დონა), գյուղ Վրաստանում։ Գտնվում է Կախեթի մարզի Լագոդեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 61 մարդ։


== Ծանոթագրություններ ==
Յուրիկ Բուդաղյան

Յուրիկ Բուդաղյան (1943 թ., գ. Շնող, Թումանյանի շրջան), խորհրդային նշանավոր այլախոհ։ Սովորել է Երևանի պոլիտեխնիկական ինստիտուտում։ Գերազանց ավարտելով՝ ընդունվել է ասպիանտուրա։ Աշխատել է Երևանի ջերմաէլեկտրակայանում՝ ավագ ինժեների պաշտոնում։ 1966 թ․-ից գաղտնի գործող «Հայաստանի Վերամիավորման Միության» անդամ։ Սկսել է ազգային-հայրենասիրական գործունեությամբ զբաղվել Վալտեր Միքայելյանի հետ։ Ակտիվ մասնակցություն է ունեցել «Ազգային վերամիավորման միության» ԱՎՄ կազմակերպման աշխատանքներին։ Եղել է կամզմակերպության կանոնադրության հեղինակը։ ՀՎՄ-ն ստեղծվել և ձևավորվել է այն ժամանակ, երբ երկրում արդեն գոյություն ունեին կազմակերպություններ և մարդիկ, ովքեր բացի տարածքային պահանջներից և հայրենասիրությունից, բարձրացնում էին նաև անկախության խնդիրը՝ պայքարելով սովետական կարգերի դեմ։ Միության գլխավոր նպատակը Հայաստանի կորցրած տարածքների՝ Արցախի և Նախիջևանի խնդրի լուծումն էր։ Սրանից էլ ծնվել էր միության անվանումը։
Յուրիկ Բուդաղյանը 1971 թ. փետրվարին հակասովետական գործունեության համար կալանավորվել է և դատապարտվել 3 տարի 6 ամիս ժամկետով։ Պատիժը կրել է Մորդովիայի և Պերմի քաղաքական բանտարկյալների համար նախատեսված կալանավայրերում։ Պատիժը կրելուց հետո վերադարձել է Երևան և գտնվել ոստիկանության հսկողության ներքո։ Աշխատել է Էներգոհամակարգում։ Այժմ ապրում է Երևանում։


== Տես նաև ==
:
Կանարիաս

«ԲԱ 1939 Կանարիաս» (իսպ.՝ CB 1939 Canarias), իսպանական պրոֆեսիոնալ բասկետբոլային ակումբ, որը հանդես է գալիս Իսպանիայի ACB լիգայում։ Տեղակայված է Կանարյան կղզիների Սան Քրիստոբալ դե լա Լագունա բնակավայրում։ Տան հանդիպումները «Կանարիասն» անցկացնում է «Պավելլոն Ինսուլար Սանտյագո Մարտին» մարզապալատում։


== Արտաքին հղումներ ==
Պաշտոնական կայք
Թախտալուղ

Թախտալուղ, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Գրհամ (այլ կիրառումներ)

Գրհամ անունը կարող է վերաբերել՝

Գրհամ՝ հայկական միջնադարյան բերդ Արցախի Հանրապետության Քաշաթաղի շրջանում,
Գրհամ՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինված ուժերի վերահսկողության ներքո)։
Կոլբսայմ

Կոլբսայմ (ֆր.՝ Kolbsheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2012 թվականի դրությամբ կազմում է 819 մարդ, բնակչության խտությունը` 245.95 մարդ/կմ²։ Բնակավայրը զբաղեցնում է 3.33 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 12 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 529 աշխատունակ (15-64 տարեկան)  բնակիչ, որոնցից ակտիվ էին 395-ը, իսկ ոչ ակտիվները` 134։ Ակտիվության ցուցանիշը կազմում է 74,7 %։ 395 աշխատունակ մարդկանցից աշխատել է 373 անձ (199 տղամարդ և 174 կին)։ Գործազուրկ են եղել 22 անձ (13 տղամարդ և 9 կին)։ 134 անաշխատունակներից 52-ը եղել են աշակերտներ կամ ուսանողներ, 52-ը` թոշակառուներ, իսկ 30-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սմբատ Դ Բագրատունի

Սմբատ Բագրատունի (ծննդյան թվականն անհայտ-617), հայ զինվորական գործիչ, Մանվել Բագրատունու որդին, իշխան (6-րդ դարի վերջ)։ Նա Բյուզանդական Հայաստանի իշխաններից Մուշեղ Մամիկոնյանի զորաբանակում մասնակցել է պարսից արքա Խոսրով II Փարվեզի գահի հավակնորդ Վահրամ Չուբինի դեմ ճակատամարտին։
Բյուզանդական կայսրության և Սասանյան Պարսկաստանի միջև Հայաստանի երկրորդ բաժանումից (591) հետո Մավրիկիոս (Մորիկ) կայսրը Սմբատ Բագրատունու հեծելագունդը (1000 մարտիկ) փորձել է ուղարկել Թրակիա։ Սակայն Սմբատ Բագրատունին ապստամբել և քաշվել է լեռները՝ գերադասելով «մեռանիլ ի վերայ աշխարհին իւր»։ Շուտով ապստամբությանը միացել են նաև մի քանի այլ նախարարներ։ Կայսերական ուժերը ճնշել են ապստամբությունը, ղեկավարներին ձերբակալել և ուղարկել Կոստանդնուպոլիս։
Կայսերական ատյանը Սմբատ Բագրատունուն դատապարտել է մահվան՝ մերկ նետելով կրկես՝ գիշատիչ գազանների հոշոտմանը։ Հաղթամարմին և վիթխարի ուժի տեր Սմբատ Բագրատունին կրկեսամարտում անզեն հաղթել է նախ կատաղի արջին, ապա առյուծին և ցլին, արժանացել հանդիսականների (այդ թվում՝ կայսրուհու) հիացմունքին և ներմանը։ Կայսրը ստիպված է եղել կատարել հանդիսականների պահանջը, բայց երկյուղելով անընկճելի իշխանից, նրան աքսորել է Աֆրիկա՝ զինվորական տրիբունի համեստ պաշտոնով։


== Կասկածներ անձի շուրջ ==
Ըստ Մխիթար Անեցու, Սիմեոն Ապարանեցու և շատ այլ պատմիչների՝ Սմբատ Բագրատունուն աքսորից փախել է Պարսկաստան, որին հակադրվում են Սեբեոս պատմիչը և Արամ Տեր-Ղևոնդյանը։ Վերջիններս Պարսկաստանում գործունեություն ծավալած Սմբատ Բագրատունուն համարում են առանձին իշխան՝ Քչիկ Բագրատունի իշխանի որդի , ով անվանված է որպես Սմբատ Բազմահաղթ։ Նա 600 թվականին նշանակվել է Վրկան աշխարհի մարզպան։ Այդ պաշտոնում Սմբատ Բագրատունին մեծապես նպաստել է Միջին Ասիա գաղթեցված հայերի մայրենի լեզվի դպրության ուսուցման կազմակերպմանը։
607 թվականին ուղարկվել է Հայաստան՝ լուծելու այնտեղ ծագած եկեղեցական վեճերը։ Սմբատ Բագրատունին Դվինում ձեռնամուխ է եղել Աբրահամ Ա Աղբաթանեցու կաթողիկոս ընտրվելուն և Սուրբ Գրիգոր մայր տաճարի վերակառուցմանը։! 608 թվականին Սմբատ Բագրատունին ղեկավարել է քուշանների դեմ պատերազմը, մենամարտում սպանել քուշանների թագավորին։
610 թվականից Սմբատ Բագրատունին ապրել և գործել է Տիզբոնում։ Մասնակցել է պարսկական տերության հպատակ քրիստոնյաների մեջ դավանական միասնություն հաստատելու նպատակով 615 թվականին հրավիրված եկեղեցական ժողովին և ըստ պատմիչ Սեբեոսի, վճռական դեր խաղացել, որ պաշտոնական ճանաչվի Հայոց հավատը։
Սմբատ Բագրատունու ձեռք բերած դիրքն ու հեղինակությունը մեծապես նպաստել է Բագրատունիների հետագա հզորացմանը։
Ունեցել է երկու որդի՝ Վարազ-Սահակ և Վարազ-Տիրոց, որոնցից վերջինը դարձել է Հայոց իշխան։


== Տես նաև ==
Սմբատ Բագրատունի (այլ կիրառումներ)
Բագրատունիների տոհմածառ


== Գրականություն ==
Cyrille Toumanoff, Les dynasties de la Caucasie chrétienne de l'Antiquité jusqu'au xixe siècle։ Tables généalogiques et chronologiques, Rome,‎ 1990, p. 122.
Սեբեոս, Պատմութիւն, Երևան, 1979
Ստեփանոս Տարոնեցի (Ասողիկ), Պատմութիւն տիեզերական, ՍՊԲ, 1885
Ակինյան Ն․, Կյուրիոն կաթողիկոս վրաց, Վենետիկ, 1910
Ժերևցի

Ժերևցի (ուկրաիներեն՝ Жеревці), գյուղ Ուկրաինայի Ժիտոմիրի մարզի Լուգինսկի շրջանում։ Հիմնադրվել է 1692 թվականին։
2001 թվականի տվյալներով Ժերևցի գյուղում բնակվում էր 403 մարդ։ Բնակավայրը զբաղեցնում է 1,31 կմ² տարածք։ Բնակչության խտությունը կազմում էր 307,63 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6994) 1995 BV4

(6994) 1995 BV4, աստերոիդ աստերոիդների հիմնական գոտում։ Հայտնաբերվել է 1995 թվականի հունվարի 28-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,052818 ա. մ., առավելագույնը մոտենում է 2,9735 ա. մ. հեռավորության վրա և հեռանում 3,1321 ա. մ.։ Արեգակի շուրջ մեկ ամբողջական պտույտ է կատարում 1948,27 երկրային օրվա ընթացքում, իր ուղեծրով շարժվելով միջինում 0,184779 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6994) 1995 BV4 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կալաբրիա թերակղզի

Կալաբրիա (իտալերեն՝ Calabria), թերակղզի Իտալիայի հարավում, Ապենինյան թերակղզու հարավային մասը։ Երկարությունը շուրջ 250 կմ է, լայնությունը՝ 40-10 կմ։ Բարձրությունը՝ մինչև 2271 մ։ Նավահանգիստը Ռեջո դի Կալաբրիան է։


== Անվանում ==
Անվանման առաջացումը ոմանք կապում են իր ժամանակ այդտեղ բնալվող Calabri ժողովրդի անվան հետ, ոմանք էլ գտնում են, որ այն առաջացել է գալլերեն Kal տեղանունաբանական հիմքից՝ «սպիտակ» նշանակությամբ։


== Ծանոթագրություններ ==
Նորոլ

Նորոլ (ֆր.՝ Norolles), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 262 մարդ, բնակչության խտությունը` 40.18 մարդ/կմ²։ Բնակավայրը զբաղեցնում է 6.52 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ արևմուտք, Կան քաղաքից` 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 172 աշխատունակ (15-64 տարեկան) բնակիչ, որոնցից ակտիվ էին 110-ը, իսկ ոչ ակտիվները` 62։ Ակտիվության ցուցանիշը կազմում է 64,0 %։ 110 աշխատունակ մարդկանցից աշխատել է 106 անձ (55 տղամարդ և 51 կին)։ Գործազուրկ են եղել 4 անձ (0 տղամարդ և 4 կին)։ 62 անաշխատունակներից 12-ը եղել են աշակերտներ կամ ուսանողներ, 37-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==